cyanic-selkie/wikianc huggingface dataset:
Erkki Penttilä
Vuonna 1956 Suomen painijoukkue matkusti Melbournen olympiakisoihin kolme viikkoa ennen kilpailujen alkua. Penttilä otteli 62 kilon sarjassa ja saavutti aluksi kaksi pistevoittoa mutta hävisi sitten pisteillä Belgian Joseph Mewisille. Ottelussaan neljän vuoden takaisten olympialaisten hopeamitalistia, Iranin Nasser Givechia vastaan Penttilä katkaisi vasemman kämmenluunsa kaatuessaan neljän minuutin painin jälkeen mutta jatkoi ottelua ja voitti tuomariäänin 2–1. Enempiin otteluihin Penttilä ei enää kyennyt mutta saavutetut voitot riittivät pronssimitaliin Japanin Shōzō Sasaharan ja Belgian Mewisin takana. Lehdet ylistivät Penttilää erityisesti turkkilaisilta opituista "purevista jalkasaksista" mattopainissa.
Tieto- ja viestintäteknologia
Teknologia ja opettajan ammattitaito
Tekniikan osallisuus opetustilanteissa on tuonut opettajan työnkuvaan paljon uusia osa-alueita. Opettajien työssä on korostunut ohjaajan rooli, ja oppituntien suunnitteluun ja valmistumiseen liittyvät tehtävät ovat lisääntyneet. Opettajalla on oltava valmiina myös varasuunnitelma, mikäli tekniikka ei toimikaan. Teknologiaa hyödyntävien opettajien tulee olla valmiita ottamaan riskejä ja joustamaan tilanteen mukaan.
Otto Schily
Schily kiinnostui opiskeluaikoinaan politiikasta ja oli lähellä Saksan sosialistista opiskelijaliittoa (Sozialistischer Deutscher Studentenbund). Tuolloin hän ystävystyi Rudi Dutschken ja Horst Mahlerin kanssa. Samoin hän toimi asianajajana myös Benno Ohnesorg -oikeudenkäynnissä. Vuonna 1971 Schily toimi RAF:n lähipiirissä vaikuttaneen Mahlerin puolustusasianajajana ja 1975–1977 Gudrun Ensslinin puolustusasianajajana. Tuolloin Schily oli yksi merkittävimmistä henkilöistä, jotka epäilivät terroristien tehneen itsemurhan.
Nottingham Forest FC
Seura on menestynyt aikoinaan hyvin voittaen jopa Euroopan cupin vuosina 1979 ja 1980. Liigamestaruuden se on voittanut vuonna 1978. Lisäksi se on voittanut FA Cupin vuosina 1959 ja 1898, Charity Shieldin (nykyiseltä nimeltään Community Shield) 1978 ja Euroopan supercupin vuonna 1979. Nottingham on myös voittanut Liigacupin neljä kertaa. Lisäksi sillä on useita voittoja monista muista jalkapallokilpailuista.
Lähihistoria
Mestaruussarjan kaudella 2021–2022 Forest sijoittui neljänneksi ja voitti nousukarsintojen loppuottelussa Huddersfield Townin, nousten Valioliigaan 23 vuoden tauon jälkeen.
Kustaa Paturi
Elämänvaiheet
Paturi kuoli suurena nälkävuonna 1868 monien auttamiensa vähäosaisten tavoin. Hän oli perustanut omalle tilalleen, joka oli vilkkaiden teiden risteyksessä, köyhäinkeittiön, josta hän jakoi ohi kulkeville ruokaa. Näin hän sai lavantaudiksi epäillyn tartunnan ja menehtyi siihen kesken työn. Hänen puolisonsa vuodesta 1843 oli rusthollarin leski Kustaava Thurén (k. 1865).
Runoilija
Paturin ensimmäinen julkinen kirjallinen esiintyminen tapahtui 1838, kun hän julkaisi Lönnrotin Mehiläisessä runomuotoisen kiistakirjoituksen erään savolaiskirjoittajan hämäläisvastaiseen runoon. Kirjallinen kiista teki Paturista tunnetun. Varsinainen läpimurto oli kuitenkin 1842 ilmestynyt runoteos Huvi-Lauluja Hämeestä, joka sai myönteisen vastaanoton kirjallisissa piireissä, sillä rahvaaseen kuuluvan talonpojan runokokoelman ilmestymistä pidettiin merkkitekona. Jo seuraavana vuonna yksi kirjan runoista, Kirviselle, ilmestyi ranskankielisenä käännöksenä Suomessa vierailleen Xavier Marmierin matkakertomuksessa ihailevin kommentein varustettuna. Paturi tunnetaan myös kuuluisasta runosta Leivolle, jossa on Joseph Haydnin sävel:
Yhteiskunnallinen vaikuttaja
Paturi osallistui talouselämään aktiivisesti. Hän oli perustamassa Suomen Yhdyspankkia ja myöhemmin vielä Janakkalan Säästöpankkia vuonna 1861. Kirjoitukset tulleista, vapaista markkinoista sekä ylenmääräisen lainanoton haitallisuudesta ilmestyivät usein valtakunnallisissa lehdissä.
Elokuvavuosi 2005
Tässä artikkelissa käsitellään vuoden 2005 aikana julkaistuja elokuvia ja elokuvamaailman merkittäviä tapahtumia.
Sheffield United FC
Sheffield United FC on Englannin Valioliigassa pelaava jalkapalloseura Etelä-Yorkshiressa sijaitsevasta Sheffieldin kaupungista. Joukkueen paikallisvastustaja on Sheffield Wednesday. Joukkueen lempinimi on "The Blades", joka juontaa juurensa Sheffieldin kaupungin terästeollisuuteen. Joukkue pelaa kotiottelunsa Bramall Lane -stadionilla, johon mahtuu 33 000 katsojaa.
Historia
Sheffield United sijoittui kaudella 1896–1897 Englannin 1. divisioonan toiseksi 36 sarjapisteellä. Mestaruuden voittanut Aston Villa keräsi 47 pistettä ja voitti mestaruuden 11 pisteen marginaalilla. Seuraavalla kaudella Sheffield United keräsi 42 pistettä, joka riitti mestaruuteen, sillä toiseksi sijoittunut Sunderland AFC jäi 37 pisteeseen. Vuonna 1899 seura voitti FA Cupin. Loppuottelussa se kaatoi Derby Countyn maalein 4–1. 1. divisioonan kaudella 1899–1900 Sheffield United oli toinen. Se sai 48 pistettä ja jäi mestaruuden voittaneesta Aston Villasta kahden pisteen päähän. Vuonna 1901 seura pääsi FA Cupin loppuotteluun, jonka se hävisi Tottenham Hotspurille uusintaottelussa 1–3. Ensimmäinen loppuottelu oli päättynyt 2–2-tasatulokseen. Sheffield Wednesday selvisi FA Cupin finaaliin myös seuraavana vuonna. Se voitti loppuottelussa Southampton FC:n uusintaottelussa 2–1, kun alkuperäinen loppuottelu oli päättynyt 1–1-tasapeliin.
Umberto I
21. huhtikuuta 1868 Umberto nai serkkunsa, Savoijin prinsessa Margherita Teresa Giovannan. Heidän poikansa oli Napolin prinssi Viktor Emanuel III, seuraava Italian kuningas.
Valtakausi
Umberto I nousi valtaistuimelle isänsä kuoleman vuonna 1878 jälkeen ja otti arvonimen Umberto I, Italian kuningas, eikä Savoijin Umberto IV. Hän vaati isänsä haudattavaksi Roomaan Pantheoniin. Ensimmäinen murhayritys Umbertoa vastaan tapahtui jo 17. marraskuuta 1878 Napolissa. Kuningas torjui iskun miekallaan.
Diana Ross
Ura ja yksityiselämä
Michael Jackson nimesi vuonna 2002 allekirjoittamassaan testamentissa Diana Rossin lastensa toissijaiseksi huoltajaksi. Jackson oli Rossin hyvä ystävä.
Subakuutti sklerosoiva panenkefaliitti
Yleensä SSPE puhkeaa vasta vuosien kuluttua tuhkarokosta. Aivorappeuman oireisiin kuuluvat äkilliset persoonallisuuden muutokset, kouristukset, lihasten pakkoliikkeet, ataksia, näköhäiriöt (joskus sokeus), valonarkuus, spastisuus ja kooma. Hoitamattomana sairaus saattaa pahimmillaan johtaa kuolemaan alle vuodessa oireiden alkamisesta, mutta osalla potilaista eteneminen on huomattavasti hitaampaa.
Ohituskaistatie
Termi ohitustie, yleisemmin puhekielessä käytetty muoto ohikulkutielle, ei viittaa ajoneuvojen ohittamiseen vaan on peräisin ajalta, jolloin Suomen tieverkkoa parannettiin niukkojen määrärahojen puitteissa lyhyin, ruuhkaiset taajamat kiertävin osuuksin. Päätieverkon uudistamisen edettyä useat näistä ohitusteistä ovat nykyisin osa moottoritieverkostoa, kuten esimerkiksi Lahden ohitustie.
1968 Tunnel Rats
Elokuvan pohjalta ilmestyi myöhemmin samanniminen videopeli, jonka vastaanotto oli pääosin negatiivinen.
Thatchers
Thatchers Cider on Somersetissa toimiva englantilainen siiderinvalmistaja. Sen toiminta juontaa juurensa William Thatcheriin, joka aloitti siiderin valmistuksen vuonna 1904. Thatchers valmistaa useita eri siidereitä, joihin kuuluu muiden muassa kuiva omenasiideri Katy (7,4 t-%).
Henri Bergson
Elämä
Bergsonin äiti oli englantilainen, ja englantilaiset Herbert Spencer, J. S. Mill ja Charles Darwin vaikuttivat paljon hänen ajattelunsa nuorena. Hänen oma filosofiansa kääntyi kuitenkin nuoruuden esikuvien rationalismia vastaan.
Melodifestivalen 2008
2. semifinaali
Toinen semifinaali kilpailtiin 16. helmikuuta ABB Arenalla Västeråsissa.
Eero Saksman
Saksman on sivutoimenaan tai luottamustehtävänään toiminut muun muassa Ylioppilastutkintolautakunnan apujäsenenä (useita vuosia 1996–) ja Suomen matemaattisen yhdistyksen puheenjohtajana. Hän on saanut Nevanlinna-väitöskirjapalkinnon (1994) ja Suomalaisen Tiedeakatemian Väisälän palkinnon (2007). Suomalaisen Tiedeakatemian jäsen hän on ollut vuodesta 2007.
Helsingin synagoga
Rakennus
Suomen synagogat muodostavat mielenkiintoisen päätepisteen perinteisen synagogarakennuksen tyylillisessä kehityksessä. Historiallisina muistomerkkeinä ne kuvastavat juutalaisen vähemmistön hyväksymistä suomalaisessa yhteiskunnassa, jota ilmentää myös niiden näkyvä sijainti kadun varrella, toisin kuin monissa Keski- ja Etelä-Euroopan maissa. Alueesta oli tullut juutalaisten asuma-aluetta sen jälkeen kun narinkka siirtyi Suomen Pankin tontilta Simonkentälle. Myös juutalaisten oman kulttuurin lujittumisella Suomeen on synagogilla ollut tärkeä asema, koska ne eivät ole ainoastaan uskonnollisen elämän keskuksia, vaan myös etnisen vähemmistön sosiaalisen elämän ja kulttuurin keskuksia. Niiden yhteydessä on aina toiminut myös koulu ja erilaiset yhdistykset.
Denso
Yritys on Japanin johtava autoteollisuuden komponenttien valmistaja ja neljänneksi suurin maailmassa.
Pyhäselkä (järvi)
Virkistys- ja luontoarvot
Pyhäselän vedenlaatu on heikosta kohtalaiseen. Veden laatua heikentävät Uimaharjun sellutehdas, asutuskeskusten jätevedet, soiden ojituksista tulevat päästöt sekä jossain määrin maatalous. Noljakan luonnonsuojelualue Joensuussa ulottuu Pyhäselän rantaan.
Thousand Oaks
Thousand Oaks on kaupunki Kalifornian osavaltiossa Yhdysvalloissa. Kaupunki sijaitsee Los Angelesin luoteispuolella Venturan piirikunnassa Conejo Valleyn laaksossa. Oaks – kuten paikalliset Thousand Oaksia kutsuvat – on kasvanut voimakkaasti viime vuosikymmeninä. Siellä sijaitsee arvostettu yksityinen yliopisto California Lutheran University.
Wanderlust (vuoden 2012 elokuva)
Wanderlust on vuonna 2012 ensi-iltansa saanut yhdysvaltalainen komediaelokuva, jonka on ohjannut David Wain ja jonka pääosia näyttelevät Jennifer Aniston ja Paul Rudd.
Lihas
thumb|Ihmisen luurankolihaksia selkäpuolelta. Punaisella korostettuna [[Kaksoiskantalihas|kaksoiskantalihakset.]] Lihas on kudossäiekimppu, joka liikuttaa eläimen ruumiinosia tai elimiä. Lihas sisältää lihassolujen muodostamaa lihaskudosta sekä muun muassa sidekudosta, verisuonia ja hermokudosta.
Lihaksen toimintaroolit
Liikkeeseen osallistuu yleensä samanaikaisesti useita lihaksia, joista jokaisella on liikkeessä oma toimintaroolinsa:
USS Redwing (AMS-200)
Palvelus
Alus liitettiin 23. tammikuuta 1955 Yhdysvaltain Atlantin laivastoon kotitukikohtanaan Charleston South Carolinassa. Alus luokiteltiin 7. helmikuuta rannikkoraivaajaksi runkonumerolla MSC-200 Charlestonissa Key Westin edustalla pidettyjen koeajojen aikana. Koeajot päättyivät 3. maaliskuuta, minkä jälkeen alus palasi Mayportin kautta Charlestoniin. Matkalla alus osallistui pudonneen lentokoneen etsintöihin ja saapui Charlestoniin 20. huhtikuuta aloittaen palveluksensa.
Nicklas Danielsson
Kjell Lars Nicklas Lööf Danielsson (s. 7. joulukuuta 1984 Uppsala, Ruotsi) on ruotsalainen jääkiekkoilija ja maailmanmestari. Hän on pelipaikaltaan oikea laitahyökkääjä.
Seuraura
Huhtikuussa 2010 Danielsson teki kaksivuotisen sopimuksen MODO Hockeyn kanssa. Hän oli kaudella 2010–2011 tehoilla 17+20=37 joukkueen toiseksi paras maalintekijä Byron Ritchien jälkeen sekä kolmanneksi paras pistemies Ritchien ja Per-Åge Skrøderin jälkeen. Kaudella 2011–2012 Danielsson teki Elitserienin yhden kauden piste-ennätyksensä 21+31=52, joilla hän voitti MODO:n sisäisen piste- ja syöttöpörssin. Danielsson sijoittui koko liigan pistepörssissä kolmanneksi ja jakoi myös Elitserienin tehotilaston voiton Frölunda HC:n Fredrik Petterssonin kanssa lukemalla +26.
Supermassiivinen musta aukko
Supermassiivisia mustia aukkoja
Linnunradan ulkopuolelta on löydetty myös kahden supermassiivisen mustan aukon muodostamia radiolähteitä, jollainen on esimerkiksi 3C 75.
Red Bull Arena (Salzburg)
Red Bull Arena on jalkapallostadion Wals-Siezenheimissa, Itävallassa. Stadion avattiin maaliskuussa 2003 ja se on jalkapallojoukkue Red Bull Salzburgin kotistadion. Stadionin kapasiteetti oli alun perin noin 18 000, mutta se nousi yli 30 000:een ennen jalkapallon Euroopan-mestaruuskilpailuja 2008. Stadionista käytettiin EM-kilpailujen aikaan nimeä EM-Stadion Wals-Siezenheim. Stadion on Itävallan Bundesliigassa ainoa kenttä, jossa on tekonurmi.
Stadionia olisi käytetty avajais- ja päättäjäisseremonioiden pitopaikkana, mikäli Salzburg olisi saanut järjestettäväkseen vuoden 2014 talviolympialaiset.
Grand Prix (elokuva)
Elokuva voitti kolme Oscaria: paras leikkaus, äänitys ja parhaat äänitehosteet
Elokuvan tekeminen
Elokuvan Formula 1 -autot ovat pääosin Formula 3 -autoja, joita on muokattu F1-autojen näköisiksi. Elokuvassa nähdään toki myös oikeita F1-autoja, sillä silloin tällöin näytetään pätkiä oikeista kilpailuista. Entinen F1-maailmanmestari Phil Hill ajoi Monacon ja Belgian Grand Prix'ssa autoa, johon oli kiinnitetty kamera, kuvatakseen kilpa-ajoa lähietäisyydeltä. Näyttelijät itsekin ajoivat autoja, lukuun ottamatta Bedfordia.
Kapkaupungin yliopisto
Kapkaupungin yliopisto (UCT) on julkinen yliopisto Kapkaupungissa, Etelä-Afrikan Länsi-Kapissa. Se perustettiin 1. lokakuuta vuonna 1829 South African Collegena ja on siten Etelä-Afrikan vanhin yliopisto.
Skottilainen riitti
1800-luvun alkupuolella osa vapaamuurareista alkoi toivoa rituaaleihinsa uudelleen mukaan kristillisyyttä. Sinisen vapaamuurariuden rinnalle syntyi kristillisiä legendoja ja symboleja sisältävä skottilainen riitti. Siitä käytetään myös nimitystä Rose Croix -muurarius. Yhdysvalloissa skottilaisen riitin kasvuun ja kehitykseen 1800-luvun lopulla vaikutti voimakkaasti Albert Pike (1809–1891).
Suomessa tämä kristillinen, vapaamuurariuden kaikki 33 astetta kattava järjestelmä tunnetaan nimellä Suomen Muinainen ja Oikeutettu Riitti.
Suomen luonnontieteelliset maakunnat
Luonnonmaantieteellisten maakuntien rajat eivät suurelta osiltaan vastaa mitään nykyisiä hallinnollisia rajoja. Alkujaan ne määriteltiin siten, että muutamaa poikkeusta lukuun ottamatta vielä vuonna 1930 jokainen Suomen kunta kuului kokonaisuudessaan samaan luonnonhistorialliseen maakuntaan, mutta myöhemmin tehtyjen kuntaliitosten vuoksi näin ei nykyään läheskään kaikkialla ole.
Luonnontieteellisessä keskusmuseossa säilytetään suurimittakaavaisia pohjakarttoja, joihin Suomen luonnontieteelliset maakuntarajat on piirretty.
Steve Irwin
Irwin tunnetaan parhaiten monissa maissa esitetystä Krokotiilimies -televisiosarjastaan. Suomessa sarjaa on esittänyt Nelonen ja Discovery-yhtiön Animal Planet -kaapelikanava. Maailmanlaajuisesti Irwinin ohjelmilla oli arviolta 200 miljoonaa katsojaa.
Matti Oivanen
Saavutukset
Henkilökohtaiset:
SM-liigassa:
Varistaipaleen kanava
Sulkuportit ovat tyypiltään salpausportteja tyhjennys- ja täyttöluukuilla. Ylä- ja alaportit ovat puuportteja kun taas kolmet keskiportit ovat puolestaan teräksisiä. Kanavan ylittää kääntösilta, jonka alikulkukorkeus on suljettuna 1,7 metriä. Sillan ja sulkuporttien koneistot ovat tekniikaltaan sähkömekaanisia.
Sulutus kanavassa kestää yhteensä lähes tunnin. Varistaipale on Heinäveden kanavista ainoa, jossa on yhä miehitys. Kanavalta on kaukokäyttöyhteys Taivallahden kanavalle sekä etävalvonta Heinäveden ja Tahkon reittien kanaville.
Hymne monégasque
Sanat
Ranskalaiset sanat
Totuuden vastaavuusteoria
Totuuden vastaavuusteoria eli totuuden korrespondenssiteoria on filosofinen totuusteoria. Vastaavuusteorian mukaan jokin väite on tosi, jos sitä vastaava tosiasia on olemassa, toisin sanoen jos kyseinen väite vastaa asioiden todellista tilaa.
Puukkoletto (Oulu)
Puukkoletto on pieni, matala ja kesäasuntoa lukuun ottamatta asumaton saari Oulun kaupungin (entisen Haukiputaan kunnan) vesialueella Virpiniemen edustalla Perämerellä. Se sijaitsee Hietakarin ja Hiukeen saarten välisellä alueella noin neljän kilometrin päässä Virpiniemen merivartioasemalta länteen. Muut läheiset saaret ovat Lemmonletto ja Kaasamatala.
Vohvelirauta
Vohvelirauta on kodinkone, jolla voidaan valmistaa vohveleita vohvelitaikinasta. Vohvelirauta muodostuu yleensä kahdesta saranalla yhteenliitetystä metallilevystä, joissa on omanlaisensa muotti, jotta vohveleihin saadaan kuviointi. Taikina kaadetaan levyjen väliin. Tämän jälkeen nämä suljetaan vohvelin valmistamiseksi.
Viron presidentinvaali 1996
Edeltävät keskustelut ja presidenttiehdokkaiden nimeäminen
Vuoden 1996 presidentinvaaleista näytti tulevan kaksinkamppailu istuvan presidentin Lennart Meren ja neuvostovallan aikaisen, sillä hetkellä riigikogussa istuvan Arnold Rüütelin välillä. Edeltävien kyselyjen perusteella Meren kannatus oli huomattavasti suurempi kuin Rüütelin. Tosin kyseessä ei ollut suora kansanvaali, vaan ensin riigikogussa käytävä ja sen jälkeen mahdollinen kuntien edustajilla täydennetty valitsijakokous.
Riigikogun vaalivaihe
Riigikoguvaiheen presidentinvaalista tuli Rüütelin kannattajien puolustustaistelu, sillä ratkaisun saaminen edellytti riigikogussa 68 edustajan eli 2/3 kannatusta presidentin valitsemiseksi. Rüütelin kannattajat kokivat, että vaalin vieminen valitsijakokoukseen tarjoaisi Rüütelin valinnalle paremmat mahdollisuudet. Tarvittavien äänien saamisessa ei Meren kannatus näyttänyt riittävän riigikogu-vaiheessa. Ensimmäisessä äänestyksessä Meri sai 45 ääntä ja Rüütel 34 ääntä. Vaaliin osallistui 95 kansanedustajaa, joka tarkoitti 16 äänestäneen tyhjää. Tulos tarkoitti sitä, että Meri sai odotettua vähemmän ja Rüütel odotettua enemmän ääniä.
Sophie Kinsella
Kinsella asuu Lontoossa miehensä ja neljän poikansa kanssa. Hänen sisarensa Gemma Townley on myös kirjailija.
Alkuseurakunta
Tiedot Jerusalemin alkuseurakunnan vaiheista perustuvat Uuden testamentin Apostolien tekoihin, jotka kirjoitettiin noin 50 vuotta tapahtumien jälkeen.
Historia
Jeesuksen seuraajat olivat sitoutuneet juutalaiseen uskoon ja pitivät kiinni juutalaisten velvollisuuksista. He halusivat kuitenkin reformoida juutalaisuutta. Jeesuksen opetuslasten uskon tärkein kohta oli Jeesuksen Kristuksen messiaanisuus, josta he yrittivät vakuuttaa muut juutalaiset temppelin esipihalla. Tämä aiheutti vastustusta, mikä johti Jeesuksen kannattajien kuulusteluihin ja saarnakieltoon. Liike herätti kuitenkin kiinnostusta ja laajeni, jolloin siitä muodostui varsinainen seurakunta.
Tikansaari
Tikansaari on Liperin kunnassa, lähellä Rääkkylän kunnanrajaa sijaitseva Pyhäselän avoveden halkaiseva noin 150 hehtaarin kokoinen luode–kaakko-suuntainen saari, joka mantereella etelän suunnassa jatkuu Vuoniemen harjumaisena niemenä. Saaren eteläosassa vallitsevat mäntykankaat ja koillisosassa runsaslajiset rehevät lehdot.
Tom Laaksonen
Pelaajaura
Laaksonen pelasi ensimmäiset SM-liigaottelunsa 27-vuotiaana kaudella 1995–1996 HIFK:ssa. Hän voitti siellä Suomen mestaruuden keväällä 1998 ja vuonna 1999 tuli hopeaa. Laaksonen palasi kasvattajaseuraansa Espoo Bluesiin (aiemmin Kiekko-Espoo) kesken kauden 1999–2000. Hän lopetti uransa seuraavalla kaudella Suomi-sarja -joukkue Espoon Palloseurassa.
Wintereich
Wintereich (DB002) on kokkolalaisen Immortal Souls -yhtyeen kolmas täyspitkä studioalbumi. Se on yhtyeen ensimmäinen julkaisu alankomaalaisella Dark Balance -levy-yhtiöllä jätettyään Fear Darkin.
M/S Romantika
Koronavirustilanteen vuoksi vuonna 2020 laivan liikennöinti lopetettiin kokonaan 15. maaliskuuta alkaen. Alus seisoi myös kesäsesongin 2020 ajan Riian satamassa. Kesäkuussa 2021 Tallink ilmoitti aikarahdanneensa M/S Romantikan sekä M/S Victoria I:n välimerelle Ranskan sekä Marokon ja Italian välille lokakuuhun 2021 asti.
2002–2006
10. toukokuuta 2002 Tallinkin ensimmäinen uudisrakennusalus M/S Romantika luovutettiin AS Tallink Gruppille. Aluksen rakennutti tuolloinen Aker Finnyards Rauman telakallaan. Alusta käytiin näyttämässä Tukholmassa, Riiassa ja Helsingissä ennen liikenteen aloitusta. 21. toukokuuta 2002 Romantika aloitti liikenteen Helsinki–Tallinna-reitillä 23 tunnin risteilyliikenteessä.
Taarnavillakas
Levinneisyys ja lentoaika
Taarnavillakasta tavataan Keski- ja Etelä-Euroopassa, Pohjois-Afrikassa ja idässä sen levinneisyys ulottuu Venäjän poikki Japaniin saakka. Britanniasta laji on hävinnyt 1800-luvulla. Myös Baltiasta laji puuttuu. Pohjoismaissa taarnavillakas on satunnainen vierailija, josta on muutamia havaintoja Tanskasta ja Ruotsin eteläosista. Pohjoismaissa havaittujen yksilöiden arvellaan olevan peräisin Saksan ja Puolan rannikoiden populaatioista. Suomesta laji on tavattu kerran Pyhtäältä elokuussa 2017.
Rautio (täsmennyssivu)
Rautio voi tarkoittaa ainakin seuraavia asioita:
Jääkärin morsian (vuoden 1931 elokuva)
Juoni
Sabina, joka on Varsovan oopperan tanssijatar, on kadonneita vanhempia etsiessään joutunut pakkotyövankeuteen. Paroni Lichtenstein löytää hänet ja tuo Sonjan luo. Strand palkkaa hänet tanssijaksi kahvilaansa, ja Sabinasta tulee suosittu vetonaula. Erään tanssin jälkeen hän tutustuu Marttiin, ja heidän välilleen syntyy romanssi. Martin pataljoona joutuu takaisin rintamalle, kun venäläiset valmistelevat suurhyökkäystä. Taistelussa Martti haavoittuu ja venäläisten joukossa oleva Sonjan mies kuolee. Kun Martti on toipunut vammoistaan, hän lähtee tiedusteluretkelle ja löytää Strandin ruumiin ja sen vierestä muistikirjan ja Sonjan valokuvan.
Razor 1911
thumb|Razorin Soldiers of Fortune -[[Cracktro|crack-intro vuodelta 2000]] Razor 1911 (RZR) on Norjasta lähtöisin oleva piraatti- ja demoskeneryhmä. Se on toiminut vuodesta 1985 ja on Yhdysvaltain viranomaisten mukaan "vanhin piraattirinki internetissä". Ryhmä on aina ollut tunnetumpi piratismistaan kuin demoistaan. Se aloitti Commodore 64:llä, siirtyi Amigan diskettipeleihin ja myöhemmin PC:n CD-romeihin ja ISO-tiedostoihin. Ryhmän nimi on vitsi: Alun pitäen ryhmän nimi oli "Razor 2992", mutta koska ryhmäläisten mielestä oli olemassa liikaa piraattiryhmiä, joiden nimissä oli päätteenä "666", he vaihtoivat päätteeksi 1911:n, joka on heksadesimaalimuodossa "777".
Kroketti
pienoiskuva|Kroketinpeluuta [[edinburghilaisella krokettiklubilla]] Kroketti on seurapeli, jossa pelaajat lyövät vuorotellen nuijan muotoisilla mailoilla pallojaan maahan upotettujen porttien läpi. Alun perin krokettivälineet olivat kokonaan puusta, mutta nykyään valmistuksessa käytetään materiaalin lujuuden vuoksi usein myös muovia ja metallia. Krokettia pelataan moninpelinä, yleisimmin neljällä pelaajalla. Pelin tavoitteena on läpäistä ensimmäisenä radalla olevat portit oikeassa järjestyksessä ja osua sen jälkeen lopetuskeppiin.
Suomalainen kroketti
pienoiskuva|vasen|Yhdysvaltalaisia krokettivälineitä Suomalainen kroketti on Suomessa amerikkalaisesta Backyard croquetista kehittynyt versio, jota pelataan vapaassa maastossa.
Jesse Niinimäki
Kiertolaisvuodet
Kaudeksi 2006–2007 Niinimäki siirtyi 1+1-vuotisella sopimuksella Ruotsiin ja Elitserien-joukkue Luleåån. Hän pelasi 37 runkosarjaottelua tehopistein 7+8=15, kunnes joukkue vuokrasi Niinimäen loppukaudeksi Saksan DEL-liigan Krefeld Pinguineen tammikuussa 2007. Kaudella 2007–2008 hän ehti pelata vain viisi ottelua Luulajassa, kunnes joukkue antoi hänelle lähtöpassit lokakuussa 2007. Noin kaksi viikkoa myöhemmin Niinimäki siirtyi Sveitsin National League A:n HC Davosiin, mutta sielläkin pelit jäivät vain viiteen otteluun, joissa hän teki yhden maalin. Tammikuussa 2008 Niinimäki palasi loppukaudeksi SM-liigaan ja Matti Alatalon valmennukseen, tällä kertaa Hämeenlinnan Pallokerhoon.
Paluu Ilvekseen ja SM-liigan eliittiin
Kaudella 2011–2012 Niinimäki voitti Ilveksen sisäisen piste- ja syöttöpörssin tehoilla 5+31=36. Kesken kauden 2012–2013, tammikuussa 2013 hän siirtyi kevääseen 2014 asti ulottuneella sopimuksella Pelicansiin. Kaudeksi 2014–2015 Niinimäki siirtyi vuoden mittaisella sopimuksella KHL-joukkue Amur Habarovskiin. Marraskuussa 2014 seura kuitenkin purki hänen sopimuksensa. Noin viikkoa myöhemmin Niinimäki siirtyi loppukauden kattavalla sopimuksella SHL-joukkue Brynäs IF:ään. Hän ei kuitenkaan astannut seuran kohdistamiin odotuksiin ja pelasi vain 11 ottelua tehden kolme syöttöpistettä. Niinimäen sopimus näin ollen purettiin tammikuussa 2015. Helmikuussa hän palasi loppukaudeksi taas Ilvekseen.
Gao (kaupunki)
Gao on kaupunki sekä Gaon alueen ja Gaon piirin hallinnollinen keskus Malissa. Se sijaitsee Nigerjoen vasemmalla rannalla 1 197 kilometriä maan pääkaupungista Bamakosta koilliseen. Asukkaita on 86 600 henkeä (vuonna 2009).
Kaupunkikuva ja väestö
Kaupungin asukasluku kasvoi vuosina 1998–2009 lähes 60 %. Väestönkasvuun vaikuttavat korkean syntyvyyden lisäksi ympäröivän maaseudun köyhyys sekä toistuvat kuivuusjaksot. Gaosta on tullut myös Länsi-Afrikan maista Eurooppaan pyrkivien siirtolaisten pysähdyspaikka.
Tanssisali Lutakko
Purku-uhka ja peruskorjaus (2002–2005)
Jyväskylän kaupunginhallitus päätti kuitenkin 17. marraskuuta 2003, että Lutakon kulmauksen asemakaavaa ryhdytään muuttamaan siten, että Tanssisali Lutakko säilytetään.
FRETILIN
Ensimmäisissä itsenäistymisen jälkeen järjestetyissä vaaleissa 2001 FRETILIN sai 57,4 prosenttia äänistä ja 55 paikkaa 88 paikkaisessa parlamentissa.
In the Fade – kuin tyhjästä
In the Fade – kuin tyhjästä on vuonna 2017 ensi-iltansa saanut saksalainen jännityselokuva, jonka on ohjannut Fatih Akın. Elokuvan pääosassa on Diane Kruger, joka esittää naista, jonka perhe murhataan uusnatsien pommi-iskussa Hampurissa. Sivurooleissa esiintyvät Denis Moschitto, Johannes Krisch, Samia Chancrin ja Numan Acar.
In the Fade sai ensi-iltansa 26. toukokuuta 2017 Cannesin elokuvajuhlilla, missä Kruger voitti parhaan naispääosan palkinnon. Elokuva valittiin parhaan vieraskielisen elokuvan Oscar-ehdokkaaksi. Se palkittiin parhaan vieraskielisen elokuvan Golden Globella vuoden 2018 gaalassa.
Burnsin päivällinen
Päivällisen aikana miehet yleensä pitävät hauskan puheen naisille, jonka jälkeen nostetaan malja naisille. Naiset pitävät vastapuheen miehille, jonka jälkeen nostetaan malja miehille. Usein lausutaan myös Burnsin runoja.
Adramelech
Adramelechin uskottiin pystyvän omaksumaan riikinkukkosulkaisen muulin hahmo.
Tsugu Way
Työstö
Basisti Cisse Häkkisen mukaan ”tsugu way” oli Hurriganesin ”omaa portugalia”, jota sen jäsenet viljelivät toisilleen keikoilla. Jälkeenpäin Richard Stanley sai selville, että sana tsugu tarkoittaa japanin kielessä kiveä, joka asetetaan isoon rakennukseen tai aitaan viimeisenä – viimeinen asia, joka tarvitaan, jotta jokin asia olisi täydellinen.
Tsugu Wayn kansikuvan suunnitteli Ben Kaila. Siinä on sanottu yhdistyvän tehokkaasti eri vuosikymmenten näkemykset rock and rollin kapinallisesta katuromantiikasta.
Australian avoin tennisturnaus 1997
Miesten kaksinpeli
Pete Sampras – Carlos Moyà 6–2, 6–3, 6–3
Naisten kaksinpeli
Martina Hingis – Mary Pierce 6–2, 6–2
Naisten nelinpeli
Martina Hingis / Nataša Zvereva –  Lindsay Davenport /  Lisa Raymond 6–2, 6–2
Olympia Bob Run St. Moritz–Celerina
Olympia Bob Run St. Moritz–Celerina otettiin käyttöön vuonna 1904, mikä tekee siitä maailman vanhimman rattikelkkailuradan. Viereinen vuonna 1884 avattu niin ikään luonnonjäärata Cresta Run on maailman vanhin skeletonkelkkailurata.
Unknown Horizons
Unknown Horizons on peli, jossa yhdistyy kaupunginrakennuspelin ja reaaliaikaisen strategiapelin piirteitä. Se on julkaistu GNU-lisenssillä ja on näin ollen vapaa ohjelmisto.
Australian avoin tennisturnaus 1996
Miesten kaksinpeli
Boris Becker – Michael Chang 6–2, 6–4, 2–6, 6–2
Ariane 2
Raketti
Ariane 2:n perusrakenne oli sama kuin Ariane 1:n, mutta sen moottorien työntövoima oli suurempi. Kolmas vaihe ja nokkakartio olivat suurempia. Nostokyky oli n. 2200 kg.
Puyo Puyo
Pelisarja on alkujaan spin-off-sarja Compilen tietokoneroolipelien sarjalle nimeltä Madō Monogatari. Monet sarjan hahmoista ovat peräisin tästä sarjasta.
Poika ja ilves
Elokuva sai ensi-iltansa Suomessa 18. joulukuuta 1998. Se keräsi yhteensä 400 000 katsojaa Suomessa, ja vuonna 2003 elokuva oli myyty jo 41 maahan. Elokuussa 2019 elokuva julkaistiin elokuvateattereissa uudestaan restauroituna versiona.
Citroën Xsara
Xsaran seuraaja Citroën C4 tuli myyntiin vuoden 2004 lopussa. Xsara Break pysyi kuitenkin yhä mallistossa, sillä C4:stä ei ollut suunnitteilla farmaria. Break nimettiin X-Wagoniksi, ja varusteina oli entisen SX:n lisäksi radio/CD-soitin sekä korinväriset puskurit ja kylkilistat. X-Wagonin tuotanto päättyi vuonna 2006.
Galois’n ryhmä
Määritelmä
Olkoon E F:n kuntalaajennus. Tarkastellaan kaikkien E/F:n automorfismien joukkoa. Tämä muodostaa ryhmän funktioiden yhdistämisen suhteen ja sitä merkitään Aut(E/F).
Esko Aho
Hullu vuosi 1991
Aho on juontajana ja toimittajana Ylen esittämässä dokumenttisarjassa Hullu vuosi 1991. Hänen rooliaan siinä on arvosteltu ja katsottu, että journalistisesti se ei sovi, koska Aho oli osallinen sarjan käsittelemissä tapahtumissa. Suomen Kuvalehden toimittaja Pauliina Penttilä arvioi: "Ahon kaksoisrooli rikkoo räikeästi yhtä professionaalin journalismin peruspilareista, puolueettomuuden ihannetta. – – Journalistisesta näkökulmasta dokumentti on pikemminkin Esko Ahon intressejä palvelevaa poliittista viestintää kuin journalisma." Ahon rooli on herättänyt yleisempääkin keskustelua. Ilkka Kanerva viittaa tulevaan presidentinvaaliin: "Yle on ystävällisesti tarjonnut hänelle valtavan foorumin" Helsingin Sanomien Tero Kartastenpää kirjoittaa: "Lamavuodesta kertova sarja näyttää välillä Esko Ahon mainosvideolta."
Ariane 4
Ariane 4 perustui Ariane 1:een ja sen seuraajiin, mutta sen nostokyky GTO-radalle oli 4 800 kg.
Ariane 5
Ariane 5:n laukaisut
Alla oleva Ariane 5-kantoraketin tehdyt laukaisut listaava taulukko paljastaa, että yli 14 vuoden aikana Ariane 5-raketteja on laukaistu vain 54 kappaletta eli keskimäärin vain 4 kappaletta per vuosi, joka on kaukana alun perin tavoitellusta 10 laukaisusta vuodessa. Arianespace on tämän takia tehnyt tappiota useina vuosina 2000-luvulla ja yhtiön toiminnan on pitäneet käynnissä Euroopan avaruusjärjestön tilaamat Ariane 5-kehitysohjelmat. Vuonna 2010 etenkin Ranska on alkanut vaatia Ariane 6:n kehittämistä ja tietoliikennesatelliittiyhtiöille Arianespacelle korvamerkittyä laukaisuveroa.
Seuraaja
Vuoden 2009 lopulla alkoi kuulua huhuja keskikokoisen Ariane 6 -kantoraketin ja suuren eurooppalaisen kantoraketin rakentamisesta. Toukokuussa 2010 Saksa on ilmaissut, ettei se ole valmis panostamaan lainkaan mahdolliseen Ariane 6-ohjelmaan (myös termiä "next generation launcher" on käytetty) ESAn puitteissa. Ranska on ajatunut tätä ideaa noin vuoden ajan. Ariane 5 laukaisuja on 2000-luvulla tehty 5-7 kappaletta vuodessa, kun alun perin tuotannon "break-even"-pisteen oli ajateltu olevan 10 vuosittaisen laukaisun kohdalla. ESAn rahoittamat Ariane 5 kehitysohjelmat ovat auttaneet Ariane 5-rakettia rakentavaa teollisuutta ylläpitämään toiminan. Vuonna 2008 ESAn ministerikokouksessa Ariane 5-ohjelmaan kuuluvat maat panostivat noin miljardi euroa Ariane 5:n Midlife Extensioniin. Kahden miljardin euron panostus uuteen kehitysohjelmaan tulisi väitetysti tehdä viimeistään vuoden 2012 lopussa uudestaan, jotta vuonna 2017 olisi käytössä suuremman nostokyvyn omaava Ariane 5. Ennen joulua 2010 ESAn miehitettyjen lentojen komitea ei pystynyt päättämään jatkaako ESA ISS-avaruusaseman rahoitusta vuodesta 2015 vuoteen 2020 asti, koska Arianespace oli vaatinut kahdeksi vuodeksi 120 M€/vuosi tukea Ariane 5:n tuotannon ylläpitoon, kun edellinen 200 M€/vuosi tukiohjelma EGAs päättyi vuoden 2010 lopussa. Vaadittu tuki on kaksivuotinen, koska ESAn ministerikokous vuonna 2012 päättää seuraavasta - todennäköisesti pitempiaikaisesta - tukipaketista. Maaliskuussa 2011 ESAn neuvosto päätti siitä, että Arianespacea tuetaan 120 miljoonalla eurolla vuodessa kahden vuoden ajan.
Palveluseteli
Palveluseteli (usein myös maksuseteli tai voucher) on rajoitettu vaihdonväline, jolla on tietty rahallinen arvo ja joka voidaan käyttää ainoastaan tiettyyn tavaraan tai palveluun ja jolla ei ole yleensä jälkimarkkinoita. Matkatoimistot ja matkapalveluntuottajat ovat perinteisesti jo ennen sotia käyttäneet voucheria maksuvälineenä koti- ja ulkomaan matkustuksessa. Palvelusetelin myöntää esimerkiksi työnantaja työntekijälle tai kunta kuntalaiselle. Palvelusetelijärjestelmää käytetään vaikkapa mahdollistamaan valinnanvapautta ja kilpailua samalla kuitenkin rajaten sen käyttökohteet halutusti. Rahaan verrattuna palvelusetelin myöntäjä saa määrättyä käyttökohteen tarkemmin mutta toisaalta joustavammin verrattuna suoraan palveluntuotantoon tai ostamiseen. Tyypillisesti palvelusetelin haltija voi valita rajatusta joukosta palveluntarjoajia. Julkisten palvelujen järjestämisessä palvelusetelien käyttöönotto on yksi väline osittaisen yksityistämisen toteuttamiseen.
Here I Stand (Vasilin kappale)
Kappale kilpaili ensimmäisessä semifinaalissa, jossa se sijoittui kuudeksitoista ja täten karsiutui finaalista.
Trauma Center: Under the Knife
Trauma Center: Under the Knife on Atluksen kehittämä ja Nintendon vuonna 2005 julkaisema kirurgipeli Nintendo DS:lle, jossa tehdään leikkauksia pääasiassa DS:n kosketusnäytön avulla. Pelin jatko-osa, Trauma Center: Second Opinion, julkaistiin Wiille loppuvuonna 2006.
Rachel Melvin
Rachel Melvin (s. 9. helmikuuta 1985 Elmhurst, Illinois) on yhdysvaltalainen näyttelijä.
Tapiolan kirkko
Tapiolan kirkko on Espoon Tapiolassa sijaitseva evankelis-luterilainen kirkko. Se on Tapiolan seurakunnan pääkirkko. Se valmistui vuonna 1965 arkkitehti Aarno Ruusuvuoren suunnittelemana.
Arkkitehtuuri
Tapiolan keskustan asemakaavassa kirkko on merkitty suojelukohteeksi.
Toksafeeni
Valmistus ja käyttö
Toksafeenia valmistettiin klooraamalla kamfeenia. Klooraus suoritettiin valokemiallisesti tetrakloorimetaaniliuoksessa. Toksafeeni tuli markkinoille 1940-luvulla. Pääasiallisesti sitä käytettiin muiden kuin ravintokasvien esimerkiksi puuvillan viljelmillä hyönteismyrkkynä, mutta sitä on käytetty myös tomaatti-, kaali-, salaatti, papu- ja hedelmäviljelmillä hyönteismyrkkynä. Sitä on käytetty myös kalojen tappamiseen ja vähäisessä määrin jyrsijöiden torjuntaan. Suurinta käyttö oli 1960- ja 1970-luvuilla. Johtuen yhdisteen myrkyllisyydestä ihmisille ja ympäristövaikutuksista toksafeenin käyttö on nykyisin kielletty. Suomessa kielto tuli voimaan vuonna 1969 ja Yhdysvalloissa osittainen kielto astui voimaan vuonna 1983 ja täydellinen kielto vuonna 1990. Maailmanlaajuisesti toksafeenin käyttö kiellettiin vuonna 2001 Tukholman sopimuksella.
Kaimar Saag
Kaimar Saag (s. 5. elokuuta 1988 Viljandi, Viron SNT, Neuvostoliitto) on virolainen jalkapalloilija, joka on kotimaansa lisäksi pelannut seuratasolla Tanskassa, Ruotsissa, Norjassa ja Färsaarilla. Hän pelaa hyökkääjänä.
Drawn Together
Jaksoluettelo
3. tuotantokausi (2006–2007)
Teräsvaari
Levitys
Teräsvaari-dokumentti sai tv-ensi-iltansa Al Jazeera- kanavalla keväällä 2017. Teräsvaarin kotimaisia jakelijoita ovat mm. Finnair ja Elisa Viihde. Vuonna 2015-2016 Teräsvaaria esitettiin 25:ssä suomalaisessa elokuvateatterissa.
Australian avoin tennisturnaus 1994
Sekanelinpeli
Andrei Olhovski / Larisa Neiland –  Todd Woodbridge /  Helena Suková 7–5, 6–7, 6–2
Radio Taiwan International
Nykyään ohjelmaa tuotetaan 12 kielellä: kiinaksi (perinteisin ja yksinkertaistetuin merkein), englanniksi, ranskaksi, saksaksi, indonesiaksi, japaniksi, koreaksi, venäjäksi, espanjaksi, thaiksi, vietnamiksi.
Nykyään
Vuoden 1996 lain nojalla RTI saa rahoituksensa pääsääntöisesti valtiolta, mutta se voi ottaa vastaan myös lahjoituksia niin taiwanilaisilta kuin ulkomaisiltakin organisaatioilta tai yksityishenkilöiltä. Budjettia voidaan täydentää myös yhtiön omien tulojen ja muiden tulonlähteiden kautta.
Vuonna 2017 RTI:n tuottama radio-ohjelma Rainbows in the Sunlight – Lesbians’ Children in Taiwan voitti Kansainvälisten uutiskanavien liiton audiouutuuksille tarkoitetun palkinnon. Tätä perusteltiin sillä, että Taiwan laillisti samaa sukupuolta olevien avioliitot kyseisenä vuonna ja ohjelma seuraa perheitä, joihin lakimuutos vaikuttaa.
Jääkärin morsian (vuoden 1938 elokuva)
Juoni
Jääkärit palaavat rintamalle, ja vapautettu Martti jättää jäähyväiset Sabinalle. Saksalaisten sodanjohto ja suomalaisjoukkojen päällikkö eversti Franck miettivät, miten viimeaikaiset suuret tappiot voitaisiin jatkossa välttää. Suurin ongelma on peitenimellä Merovitsh toimiva vakooja, joka on välittänyt vihollisille tietoja saksalaisten suunnitelmista ja joukkojen liikkeistä.
Sonja katkaisee välinsä Sabinaa yhä tiiviimmin piirittävään paroniin ja uhkaa paljastaa tietonsa. Ruokakomerosta varkaista yllättämältään Isakilta Sonja saa paronille osoitetun kirjekuoren, jossa on rahaa ja vakoiluohjeita. Kalpa kertoo Sonjalle tiedon tämän aviomiehen kaatumisesta, murtuneen Sonjan poistuttua Kalpa ja Martti löytävät vahingossa todisteet vakoilusta, ja Kalpa lähtee viemään tiedon Franckille Martin jäädessä vartioimaan talolle.
Korpraali Kari ja hänen morsiamensa palkitaan mitalein paraatikentällä katselmuksessa. Eversti Franck lupaa puheessaan, että jääkärit saavat vapauttaa synnyinmaansa vuosisataisen vihollisen ikeestä. Jääkärit kohottavat kolminkertaisen eläköön-huudon vapaalle ja itsenäiselle Suomelle.
Auguste Escoffier
Elämäkerta
150px|thumb|vasen|Escoffierin patsas Villeneuve-Loubetin kylässä. Auguste Escoffier syntyi Villeneuve-Loubet’n kylässä Nizzan ja Cannesin kaupunkien välissä Provencessa. Nuorena hänen intohimonsa oli taide, ja hän halusi tulla kuvanveistäjäksi. Augusten ollessa 13-vuotias hänen seppänä työskennellyt isänsä järjesti hänelle työsuhteen setänsä Nizzassa sijainneeseen Restaurant Français -ravintolaan. Escoffier työskenteli 18-vuotiaana kokkina samaisen kaupungin Hotel Bellevuessa, jossa hän onnistui tekemään suuren vaikutuksen asiakkaisiin. Hän oli 19-vuotiaana puolestaan päässyt Petit Moulin Rougeen Pariisiin, jossa hän toimi commis rôtisseurina ja saucier’na. Saksan–Ranskan sodan aikana Escoffier kutsuttiin armeijan palvelukseen. Armeijassa hän toimi kokkina useissa ylemmän upseeriston komentopaikoissa. Escoffier’n armeijakokemukset vaikuttivat siihen, että hän piti ruuan säilyttämistä tärkeänä. Hän kehittikin erilaisia tapoja säilöä ruokaa esimerkiksi säilykepurkeissa. Lyhyen sotavankeuden jälkeen hän pääsi Petit Moulin -ravintolan keittiömestariksi.
Bentsodiatsepiinit
Haittavaikutukset ja terveysriskit
Bentsodiatsepiinien pitkäaikaiskäytön aiheuttamat sivuvaikutukset ovat usein yhdistelmä aineen aiheuttamista varsinaisista sivuvaikutuksista sekä elimistön tottumisen aikaansaamista käytönaikaisista vieroitusoireista.
Bentsodiatsepiinit voivat aiheuttaa myös kroonista kipua, sukupuolista haluttomuutta ja impotenssia.
Eddie Murphy
Ura
Murphy aloitti koomikonuransa stand up -koomikkona. Vuonna 1980 hän liittyi Saturday Night Live -televisio-ohjelman näyttelijäkaartiin. Murphy parodioi ohjelman sketseissä muun muassa Meidän sakki -sarjan (Our Gang) Buckwheatia, Mister Rogers' Neighbourhood -lastenohjelman juontaja Fred Rogersia (Murphyn hahmona Mister Robinson Mister Robinson's Neighborhood -osiossa) ja imitoi monia julkisuuden henkilöitä, kuten James Brownia ja Stevie Wonderia. Hän jätti ohjelman tuotantokaudella 1983–1984.
Melína Merkoúri
Merkoúrin ensimmäisen elokuvan Stella (1955) ohjasi Michális Kakogiánnis, ja se oli Cannesissa ehdokkaana. Varsinaiset menestyselokuvansa Merkoúri teki aviomiehensä Jules Dassinin ohjauksessa. Elokuvan Ei koskaan sunnuntaisin nimisävelmän menestys loi pohjaa myös Merkoúrin laulajanuralle.
Eddie Murphy
Ura
Vuosikymmenen vaihteessa hänen uransa lähti laskuun, ja hän näytteli 1990-luvun alussa useissa epäonnistuneessa elokuvassa. Niihin kuului muun muassa Bumerangi, Beverly Hills kyttä 3 ja Brooklynin vampyyri. Murphy palasi huipulle vuonna 1996 elokuvan Pähkähullu professori menestyksen myötä. Hän esitti elokuvassa seitsemää roolia, päähenkilö Sherman Klumpia, tämän alter egoa Buddy Lovea, neljää Klumpin perheen jäsentä ja Lance Perkinsiä.
Rinat Ah’metov
Le Figaro -sanomalehti julkaisi 18. tammikuuta 2010 Ariel Tedrelin kirjoittaman artikkelin nimeltä "Donetsk, bastion russe en Ukraine". Saman vuoden tammikuun 28. päivänä sanomalehti julkaisi peruutuksen: "Figaro myöntää, ettei sillä ole todisteita näistä väitteistä, pahoittelee tällaisten väitteiden esittämistä sekä pyytää anteeksi herra Ah’metovilta hänelle aiheutuneiden vahinkojen johdosta".
Itä-Ukrainan kriisi
Rinat Ah’metov tuomitsi separatismin vuonna 2014. Mariupolissa hän kehotti ihmisiä menemään kaduille ajamaan separatistit pois kaupungista. "Minulle he ovat terroristeja. Donbass voi olla onnellinen vain osana yhtenäistä Ukrainaa, sekä silloin että nyt ".
Reaktio Venäjän hyökkäykseen Ukrainaan
Apua tarjoavat Ah’metov-säätiö, kaikki SCM-yritykset ja FK Šah’tar. Toukokuun 2022 lopussa Ah’metov myönsi 100 miljoonaa euroa Ukrainan auttamiseksi. ”Autamme sodasta kärsiviä siviilejä – tuomme ruokaa, lääkkeitä. Energiainsinöörimme, jotka usein vaarantavat oman henkensä, palauttavat sähkön ja rauhanomaisen elämän Ukrainan kaupunkeihin ja kyliin. Autamme Ukrainan armeijaa ja puolustusvoimia. Työskentelemme mahdollisuuksien mukaan eturintaman tarpeiden mukaisesti. Metallurgiset tehtaamme valmistavat panssarintorjuntasiilejä ja terästä luodinkestäviä liivejä varten”.
Aleksandrian pommitus
Tausta
Egyptiläisten asemat Aleksandriassa käsittivät 180–200 tykkiä Faroksesta pohjoisessa Aleksandrian sataman ympäri aina Fort Maraboutin linnakkeeseen lounaassa. Keskustaa hallitsi Fort Meks ja sen 31 tykkiä. Puolustajia oli kaikkiaan noin 8 000. Seymorin laivasto-osastoon kuului 8 taistelulaivaa ja 11 tykkivenettä. Hänen lippulaivansa oli HMS Invincible.
Steve Konowalchuk
Konowalchuk debytoi NHL:ssä kaudella 1991–1992 hänet varanneessa Washingtonissa pelaten yhden ottelun runkosarjassa. Seuraavalla kaudella Konowalchuk teki 36:ssa runkosarjan ottelussa tehopisteet 4+7=11. Konowalchuk pelasi Washingtonissa kolmetoista kautta vuosina 1991–2004 ja toimi joukkueen kapteenina kaudet 2001–2003.
22. lokakuuta 2003 Konowalchuk kaupattiin Colorado Avalancheen vaihdossa Bates Battagliaan ja Jonas Johanssoniin. Konowalchuk pelasi Coloradossa kaksi kautta ennen kuin ilmoitti lopettavansa uransa sydänongelmien takia syyskuussa 2006.
Tarmo Kink
Viron maajoukkueessa Kink pelasi 82 maaottelua ja teki niissä kuusi maalia vuosina 2004–2014.
Tiikerinsilmä – Rocky III
Ääniraita
Genre AOR, pop rock
Pituus 32:00
Rocky II
Vincent DeRosa – käyrätorvi (5)
Ludwig Feuerbach
Filosofia
Teologian syyt Feuerbach löytää antropologiasta. Uskonto on ihmisen keksintöä. Hegelin filosofiassa toistetaan ihannoiva käsitys uskonnosta. Hegelille idea on todellisinta todellisuutta; ihmisiä ja heidän aistillista olemassaoloaan hän pitää idean tuotteina. Näin hän kääntää todellisen asiaintilan päälaelleen. Feuerbachin mukaan lähtökohdaksi pitää ottaa todelliset ihmiset, jotka koostuvat niin ruumiista kuin mielestäkin. Ideat esiintyvät näiden ihmisten päissä; ne ovat ihmisten tuotetta, ei päinvastoin.
Hitausmomentti
Hitausmomentilla (tarkemmin tasopinnan hitausmomentilla) tarkoitetaan joskus lujuusopissa myös jäyhyyttä.
Hitausmomenttitensori
Jaetaan kulmanopeus- ja paikkavektorit komponentteihinsa ja. Nyt rotaatioenergia kirjoitetaan muodossa
Bruttoperiaate
Bruttoperiaatteen vastakohta on nettoperiaate.
Kaste
Vedellä kastamisen eri muotoja
Kristinuskon piirissä on eri käsityksiä siitä, kenet voidaan kastaa, miten henkilö tulee kastaa ja kuka voi kastaa. Suurin yhteisymmärrys lienee olevan se, että kaste tapahtuu vedellä joka koskee kastettavaan ja kaste on positiivinen juhla. Yleensä kasteen toimittaa toinen kristitty, kasteella on todistajia, kastetusta tulee osa kristillistä yhteisöä ja että siitä alkaa kristityn kristillinen elämä tai ainakin sen tulisi alkaa siitä. Kastetilaisuudessa on saatettu laulaa tai kuulla virsiä tai hengellistä musiikkia. Yhteisymmärrys vallitsee myös siitä, että kaste tapahtuu Isän ja Pojan ja Pyhän Hengen nimeen, lukuun ottamatta niitä uskontoja, jotka eivät usko kolminaisuuteen.
Kastekysymys on ekumeniassa keskeinen ongelma, mutta se ei yleensä estä ekumeniaa (kristittyjen yhteyttä), koska kastetta ei pidetä pelastuksen edellytyksenä. Kastamattomia lapsia on estelty tai kehotettu ainakin helluntaiseurakunnissa osallistumasta ehtoolliseen ilmoittamalla, että se kuuluu vain kastetuille.
Kaste sylilapsia kastavissa kristillisissä yhteisöissä
Kasteen toimittaminen on periaatteessa vain papin tehtävä, mutta myös muu kristitty voi toimittaa luterilaisuudessa hätäkasteen, jos pappia ei ole saatavilla. Tällöin pappi toimittaa kasteen vahvistamisen, toimituksessa kirkko julkisesti tunnustetaan tehdyn kasteen kristilliseksi kasteeksi.
Evankelis-luterilainen kirkko
Suomen evankelis-luterilaisessa kirkossa alle 15-vuotiaan kaste on määritelmällisesti lapsikaste, joka voidaan toimittaa ennen rippikoulun käymistä. Kaste jakaantuu teologiseen ja juridiseen sopimukseen, jossa lapsi liitetään seurakunnan jäseneksi ja samalla vanhemmat sitoutuvat yhdessä seurakunnan kanssa lapsen kristilliseen kasvatukseen. Tällöin vanhemmille ja kummeille esitetään kysymykset tai kehotus kristillisestä kasvatuksesta. Yli 15-vuotiaan kaste toimitetaan "nuoren tai aikuisen kasteen" kaavan mukaisesti. Tällainen kaste edellyttää rippikoulun käymistä ensin, ja on samalla myös konfirmaatio. Kun kaste toimitetaan rippikoulun yhteydessä, tavallisesti käytetään soveltaen nuoren tai aikuisen kasteen kaavaa iästä riippumatta, ja kastettava osallistuu usein konfirmaatioon muiden nuorten kanssa. Luterilainen kirkko saattaa kastaa uudelleen tai heidän näkökulmastaan ensimmäisen kerran ne henkilöt, jotka se katsoo, että heitä ei ole kastettu oikein.
Lapsen kaste
Aikuiskaste kristillisissä yhteisöissä
Melko yleinen käsitys helluntailaisten mukaan on, että uudestisyntyminen ei tapahtuisi kasteessa. Uudestisyntymä ja elämän uudistus alkaa kastetta ennen, niin sanotun parannuksen teon (syntien katumisen ja Kristukselle antautumisen) perusteella.
Jehovan todistajat
Kaste suoritetaan upottamalla kastettava hetkeksi kokonaan veden alle. Järjestössä ei käytetä kastekaavaa kuten kristillisissä kirkoissa. ”Kastan sinut Isän ja Pojan ja Pyhän Hengen nimeen” perustuu Matteuksen evankeliumin 28. luvun jakeeseen 19. Jehovan todistajien mukaan nämä sanat selventävät kristillisen kasteen merkitystä, mutta niitä ei ole tarkoitettu lausuttavaksi kasteen yhteydessä. Kastaa voi heidän käsityksensä mukaan missä ja milloin vain, mutta yleensä kaste suoritetaan nykyään suurten konventtien yhteydessä.
Vaikka lapsikaste ei ole käytössä, kastettavalta ei edellytetä täysi-ikäisyyttä. Nuorimmat kastettavat ovat toisinaan alle kymmenvuotiaita. Järjestö ei tunnusta muiden kristillisten kirkkojen kasteita, vaikka kaste olisi otettu aikuisiällä baptistisen käsityksen mukaan.
Mormonismi
Kaste kuuluu Myöhempien aikojen pyhien Jeesuksen Kristuksen kirkossa sekä muissa myöhempien aikojen pyhien liikkeeseen kuuluvissa yhteisöissä harjoitettuihin pyhiin toimituksiin. Kyseessä on sama toimitus kuin kristillisissä kirkoissa yleensä harjoitettu kaste, jos kohta sen teologinen tulkinta on osittain toinen. Mormonistinen teologia korostaa, että kirkossa harjoitettu kaste on sama kuin raamatullisina aikoina harjoitettu kastetoimitus. Mormonismin pyhien kirjoitusten mukaan kaste ei ole vasta Jeesuksen Kristuksen säätämänä tullut uutuus, vaan pelastukseen välttämättömänä se oli tunnettu jo Aadamin ajoista saakka.
MAP-kirkossa kaste toimitetaan yleensä kappelien yhteyteen sijoitetuissa kastealtaissa, vaikka kastaminen onkin mahdollista missä tahansa, missä on riittävästi vettä. Muissa mormonistisissa yhteisöissä kaste toimitetaan usein luonnollisessa vedessä, siis purossa, joessa tai järvessä. Kastetoimitus on muodoltaan yksinkertainen. Kastaja ja kastettava astuvat yhdessä veteen, minkä jälkeen kastaja upottaa kastettavan veden alle lausuen tämän koko nimen sekä sanat "Jeesuksen Kristuksen antamalla valtuudella kastan sinun Isän ja Pojan ja Pyhän Hengen nimeen". Paikalla on oltava vähintään kaksi todistajaa, jotka todistavat toimituksen sekä sen, että kastettava upotetaan kokonaan veden alle. Mikäli jokin osa hänestä jää kastamatta, toimitus uusitaan. Yleensä kastetilaisuuteen liittyy myös rukous sekä kastepuhe.